**8517 Magyargencs, Petőfi u. 127.**

**ikt.szám:…….../2022.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2022. január 18-i nyilvános üléséről, mely 17 óra 00 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

dr. Thoma Elek

 Bálint Ferenc

 Vida Gábor

Távol van: Erdély Tamás

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 4 fő jelen van. Erdély Tamás képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**1/2022.(I.18.) önkormányzati határozat**

Magyargencs Község Önkormányzatának képviselő-testülete 2022. január 18-i ülésének napirendjét az alábbiak szerint határozza meg:

1. Polgármesteri illetmény módosítása

Előadó: polgármester

1. Pápai Rendőrkapitányság támogatás kérése

Előadó: polgármester

1. Iskolai körzethatár megállapítása

Előadó: polgármester

1. Pályázati ügyek tárgyalása

Előadó: polgármester

1. Vegyes ügyek

Előadó: polgármester

Napirendek tárgyalása:

1. **Polgármesteri illetmény módosítása**

**Előadó: polgármester**

Boros Tamás polgármester Novák Edit aljegyző ismerteti a polgármesteri illetmény módosításával kapcsolatos előterjesztést. Tájékoztatja a Képviselő-testületet, hogy szükséges a tudomásul vételüket határozatban meghozni.

Boros Tamás polgármester kéri kizárását a szavazásból érintettség miatt.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**2/2022. (I.18.) önkormányzati határozat**

Magyargencs Község Önkormányzat Képviselő-testülete jelen határozatával úgy döntött, hogy Boros Tamás polgármestert kizárja a szavazásból érintettség okán.

Felelős: alpolgármester

Határidő: azonnal

Dr. Thoma Elek alpolgármester megkérdezi, hogy a napirenddel kapcsolatban a képviselők részéről van-e kérdés, észrevétel?

Módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat és tartózkodás nélkül a következő határozatot hozta:

**3/2022. (I.18.) önkormányzati határozat**

Magyargencs Község Önkormányzat Képviselő-testülete úgy döntött, hogy Boros Tamás polgármester Illetményét a Magyarország helyi önkormányzatairól szóló 2011. évi CLXXXIX. tv 71.§ (4) bekezdés a) pontja alapján 520.000.- Ft/hó összegben határozza meg 2022. január 1. napjától. A polgármestert megillető költségátalány összege a 71.§ (6) bekezdés alapján havi 78.000.- Ft.

Felelős: alpolgármester

Határidő: azonnal

1. **Pápai Rendőrkapitányság támogatás kérése**

**Előadó: polgármester**

Boros Tamás polgármester elmondja, hogy a Pápai Rendőrkapitányságról támogatási kérelem érkezett. Utalványt kérnek a körzeti megbízottnak.

Ismerteti a kérelmet. Elmondja, hogy 50 ezer Ft-ot szokott adni az önkormányzat, javasolja 40 ezer Ft utalvány vásárlását, ami lejelentésre kerül, és az önkormányzat megfizeti a járulék vonzatát is.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**4/2022. (I.18.) önkormányzati határozat**

Magyargencs Község Önkormányzatának Képviselő-testülete a 2022. január 18 napján megtartott képviselő-testületi ülésén az alábbi döntést hozta:

A Magyargencs településen szolgálatot teljesítő körzeti megbízott, Gyenge Dániel részére 40.000.- Ft értékben vásárlási utalványt vásárol. Az utalvány folyósításával járó közterheket, valamint az utalvány értékét a 2022. évi költségvetése terhére biztosítja.

Felelős: polgármester

Határidő:azonnal

**3)Iskolai körzethatár megállapítása**

**Előadó: polgármester**

Boros Tamás polgármester elmondja, hogy megküldték az iskolai körzethatár tervezetét. Nincs változás az előző évekhez képest, a nemesgörzsönyi Vargha Gyula Református Általános Iskola került megjelölésre, valamint a mezőlaki általános iskola.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**5/2022. (I.18.) önkormányzati határozat**

Magyargencs Község Önkormányzat Képviselő-testülete úgy döntött, hogy közzétett kötelező felvételt biztosító általános iskoláinak, körzethatárainak meghatározásának tervezetét Magyargencs Község vonatkozásában jóváhagyja.

Magyargencs község jegyzőjének nyilvántartásában halmozottan hátrányos helyzetű általános iskolába járó gyermekek létszáma 0 fő.

Határidő: azonnal

Felelős: polgármester,aljegyző

**4)Pályázati ügyek tárgyalása**

**Előadó: polgármester**

Boros Tamás polgármester elmondja, hogy az óvoda elszámolás folyamatban van, minden megvalósult, amit elterveztünk, minden a támogatásnak megfelelően történt. Megtörtént a fogorvosi rendelő 1 éves műszaki bejárása. Pár apróság, hajszálrepedés van, nagy probléma nincs. A kultúrház felújításához az anyagok beszerzésre kerültek a tetőhöz is, és a fűtéskorszerűsítéshez is.

A temetőnél még nem történt anyagbeszerzés, de folyamatban van.

Magyar Falu Programban megjelentek a kiírások. Próbáltunk előre felkészülni, kilenc pályázatot tudnánk beadni. Nem mindegyikre szeretnénk pályázni. 3 év alatt 9 pályázatot sikerült megnyerni. Beadásra javasolja a falugondnoki autót, önkormányzati épület felújításra, fogászati kezelőegységre, orvosi szolgálati lakásra, kommunális gépekre, útépítésre.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Boros Tamás Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**6/2022. (I.18.) önkormányzati határozat**

Magyargencs Község Önkormányzat Képviselő-testülete úgy döntött, hogy pályázatot kíván benyújtani a

* MFP 2022 - Önkormányzati tulajdonban lévő ingatlanok fejlesztése MFP-ÖTIK/2022
* kódszámú
* MFP 2022 - Tanya- és falugondnoki buszok beszerzése MFP-TFB/2022 kódszámú
* MFP 2022 – Út,híd, kerékpárforgalmi létesítmény, vízelvezető rendszer építése,felújítása
* MFP-UHK/2022
* MFP 2022 - Szolgálati lakás és orvosi szolgálati lakás felújítása, fejlesztése MFP-KEB/2022

 kódszámú MFP-SZLOSZL/2022

* MFP 2022 - Kommunális eszköz beszerzése MFP-KOEB/2022

Felelős: polgármester

Határidő: azonnal

A Belügyminisztérium is írt ki pályázatot. Javasolja a benyújtását. Elmondja, hogy 20 millió Ft a keret, annak az önrésze 3 millió Ft. Az Árpád utcát kellene megpróbálni, az van a legrosszabb állapotban. Ismerteti az árajánlatot, és az összeghez tartozó önrészt.

Dr. Thoma Elek alpolgármester megkérdezi, hogy a Petőfi u. járdára miért nem pályázunk?

Boros Tamás polgármester elmondja, hogy legalább 10 cm-t le kellene vinni a járdát, mert már magasabban van a házak lábazatánál, így befelé folyna a víz a házakhoz. Más technológiát kell kitalálni rá. A másik ok, hogy még mindig jobb állapotban van, mint az Árpád utca. A település minden részén fejleszteni kell.

Elmondja, hogy a pályázatok megírását a hivatal végzi, ami jelentős költség megtakarítást eredményez. Javasolja a pályázat benyújtását.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**7/2022. (I.18.) önkormányzati határozat**

Magyargencs Község Önkormányzat Képviselő-testülete úgy döntött, hogy az önkormányzati feladatellátást szolgáló fejlesztések támogatása - Magyarország 2022. évi központi költségvetéséről szóló 2021. évi XC. törvény 3. melléklet 3.5. Belterületi utak, járdák, hidak felújítása jogcím- vonatkozásában pályázatot kíván benyújtani az alábbiak szerint:

 Fejlesztéssel érintett ingatlan: Magyargencs, Árpád u. 721 hrsz.

Magyargencs Község Önkormányzata a saját forrás összegét – 1.113.663.- Ft- a 2022. évi költségvetés terhére biztosítja.

Fejlesztés forrásösszetétele:

|  |  |  |
| --- | --- | --- |
|  | Ft |  |
| **Megnevezés** | **Magyargencs, Árpád u. 721. hrsz**  | **%** |
| Saját forrás | 1.113.663 | 15 |
| Támogatás | 6.310.757 | 85 |
| **összesen** | **7.424.420** | **100** |

Felelős: polgármester

Határidő: azonnal

**5)Vegyes ügyek**

**Előadó: polgármester**

Boros Tamás polgármester elmondja, hogy átíratja az önkormányzat az orvosi rendelő mérőóráit. Az idei évi rendezvényeket meg kellene határozni. Falunap, idősek napja kerülne megtartásra. Mikor legyen a falunap? Javasolja a szokásos pünkösdi hosszú hétvégét. Június 5, vasárnap lenne a megfelelő időpont.

A Képviselő-testület egyetért az időponttal.

Karbantartó felvételére lesz szükség, mert a közterületek karbantartását már nem tudja az önkormányzat elvégezni.

Novák Edit aljegyző elmondja, hogy a HVB tag választására van szükség, mert Domonkos Gábor lemondott, Szakács Attila elhunyt. Süle Attila csak a póttagságot vállalja. Így javasolja, hogy Süle Gáborné Magyargencs, Árpád u. 11. sz alatti lakost válassza meg a testület a bizottság tagjává, valamint Nagy Ibolya, Magyargencs, Petőfi u. 79. sz. alatti lakost 1. sz. póttagnak.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**8/2022 (I.18.) önkormányzati határozat**

Magyargencs Község Önkormányzat Képviselő-testülete a Ve. 14§ (4) és 23 § alapján 39/2019.(IX.12.) önkormányzati határozattal megválasztott helyi választási bizottság tagjait az alábbiak szerint módosítja:

A helyi választási bizottság tagjai:

Horváth László Magyargencs, Hertelendy u. 1.

Major Lajosné Magyargencs, Rákóczi u. 11.

Rajki Sándor Magyargencs, Rákóczi u. 63.

Szalai Imre Károlyné Magyargencs, Rákóczi u. 69.

Süle Gáborné Magyargencs, Árpád u. 11.

Póttag:

Nagy Ibolya Magyargencs, Petőfi u. 79.

Süle Attila Magyargencs, Petőfi u. 201.

Felelős: jegyző, aljegyző

Határidő: azonnal

Boros Tamás polgármester megkérdezi, hogy van valakinek még hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. január 18-i nyilvános ülést 18 óra 52 perckor berekeszti, és zárt ülés keretében folytatja tovább.

 K.m.f.

**Boros Tamás Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**